stanford-oval/wikipedia huggingface dataset:
UCI World Tour 2012
Kilpailut

| Ajankohta | Maa | Kilpailu | Kokonaistulokset |
| --- | --- | --- | --- |
| 17. – 22. tammikuuta |  | Tour Down Under | 1.  Simon Gerrans 2.  Alejandro Valverde 3.  Tiago Machado |
| 4. – 11. maaliskuuta |  | Pariisi–Nizza | 1.  Bradley Wiggins 2.  Lieuwe Westra 3.  Alejandro Valverde |
| 7. – 11. maaliskuuta |  | Tirreno–Adriatico | 1.  Vincenzo Nibali 2.  Christopher Horner 3.  Roman Kreuziger |
| 17. maaliskuuta |  | Milano – San Remo | 1.  Simon Gerrans 2.  Fabian Cancellara 3.  Vincenzo Nibali |
| 19. – 25. maaliskuuta |  | Katalonian ympäriajo | 1.  Michael Albasini 2.  Samuel Sánchez 3.  Jurgen Van Den Broeck |
| 23. maaliskuuta |  | E3 Harelbeke | 1.  Tom Boonen 2.  Óscar Freire 3.  Bernhard Eisel |
| 25. maaliskuuta |  | Gent–Wevelgem | 1.  Tom Boonen 2.  Peter Sagan 3.  Matti Breschel |
| 1. huhtikuuta |  | Flanderin ympäriajo | 1.  Tom Boonen 2.  Filippo Pozzato 3.  Alessandro Ballan |
| 2. - 7. huhtikuuta |  | Baskimaan ympäriajo | 1.  Samuel Sanchez 2.  Joaquim Rodríguez 3.  Bauke Mollema |
| 8. huhtikuuta |  | Pariisi–Roubaix | 1.  Tom Boonen 2.  Sébastien Turgot 3.  Alessandro Ballan |
| 15. huhtikuuta |  | Amstel Gold Race | 1.  Enrico Gasparotto 2.  Jelle Vanendert 3.  Peter Sagan |
| 18. huhtikuuta |  | La Flèche Wallonne | 1.  Joaquim Rodríguez 2.  Michael Albasini 3.  Philippe Gilbert |
| 22. huhtikuuta |  | Liège–Bastogne–Liège | 1.  Maksim Iglinski 2.  Vincenzo Nibali 3.  Enrico Gasparotto |
| 24. – 29. huhtikuuta |  | Tour de Romandie | 1.  Bradley Wiggins 2.  Andrew Talansky 3.  Rui Costa |
| 5. – 27. toukokuuta |  | Italian ympäriajo | 1.  Ryder Hesjedal 2.  Joaquim Rodríguez 3.  Thomas De Gendt |
| 3. – 10. kesäkuuta |  | Critérium du Dauphiné | 1.  Bradley Wiggins 2.  Michael Rogers 3.  Cadel Evans |
| 9. – 17. kesäkuuta |  | Sveitsin ympäriajo | 1.  Rui Costa 2.  Fränk Schleck 3.  Levi Leipheimer |
| 30. kesäkuuta –  22. heinäkuuta |  | Ranskan ympäriajo | 1.  Bradley Wiggins 2.  Chris Froome 3.  Vincenzo Nibali |
| 10. – 16. heinäkuuta |  | Puolan ympäriajo | 1.  Moreno Moser 2.  Michał Kwiatkowski 3.  Sergio Henao |
| 6. – 12. elokuuta |   | Eneco Tour | 1.  Lars Boom 2.  Sylvain Chavanel 3.  Niki Terpstra |
| 14. elokuuta |  | Clásica de San Sebastián | 1.  Luis León Sánchez 3.  Simon Gerrans 3.  Gianni Meersman |
| 18. elokuuta–  9. syyskuuta |  | Espanjan ympäriajo | 1.  Alberto Contador 2.  Alejandro Valverde 3.  Joaquim Rodríguez |
| 19. elokuuta |  | Vattenfall Cyclassics | 1.  Arnaud Démare 2.  André Greipel 3.  Giacomo Nizzolo |
| 26. elokuuta |  | GP Ouest-France | 1.  Edvald Boasson Hagen 2.  Rui Costa 3.  Heinrich Haussler |
| 7. syyskuuta |  | Grand Prix Cycliste de Québec | 1.  Simon Gerrans 2.  Greg Van Avermaet 3.  Rui Costa |
| 9. syyskuuta |  | Grand Prix Cycliste de Montréal | 1.  Lars Petter Nordhaug 2.  Moreno Moser 3.  Aleksandr Kolobnev |
| 29. syyskuuta |  | Lombardian ympäriajo | 1.  Joaquim Rodríguez 2.  Samuel Sánchez 3.  Rigoberto Uran |
| 10.–  14. lokakuuta |  | Pekingin ympäriajo | 1.  Tony Martin 2.  Francesco Gavazzi 3.  Edvald Boasson Hagen |
Loppupisteet

Lähde: UCI
| Sija | Kilpailija | Maa | Pisteet |
| --- | --- | --- | --- |
| 1 |  Joaquim Rodríguez | Katjuša | 692 |
| 2 |  Bradley Wiggins | Team Sky | 601 |
| 3 |  Tom Boonen | Omega Pharma-Quick Step | 410 |
| 4 |  Vincenzo Nibali | Liquigas-Cannondale | 400 |
| 5 | Alejandro Valverde | Team Movistar | 394 |
| 6 |  Simon Gerrans | Orica-GreenEDGE | 390 |
| 7 |  Chris Froome | Team Sky | 376 |
| 8 |  Peter Sagan | Liquigas-Cannondale | 351 |
| 9 |  Samuel Sánchez | Euskaltel-Euskadi | 332 |
| 10 |  Rui Costa | Team Movistar | 320 |
Käännös suomeksi
UTC−3

Koko vuoden ajan UTC−3:a käyttävät maat kirkkaankeltaisella, kesällä käyttävät maat oranssilla, normaaliaikana käyttävät maat tummansinisellä, merialueet sinisellä.
UTC−3 on aikavyöhyke, joka on kolme tuntia UTC±0-aikavyöhykettä jäljessä. Sitä käytetään noin 15–75 astetta läntistä pituutta. UTC−3 on käytössä muun muassa lähes koko Grönlannissa, Itä-Kanadassa ja suuressa osassa Etelä-Amerikkaa.
Aikavyöhykettä käyttävät valtiot ja alueet > Ympäri vuoden

Brasilia (ei ulkosaaria eikä läntiset osavaltiot)
Iso-Britannia
Etelä-Georgia ja Eteläiset Sandwichsaaret
Chile
Magallanes y Antártica Chilena
Ranska
Ranskan Guiana
Suriname
Iso-Britannia
Falklandinsaaret
Uruguay
Aikavyöhykettä käyttävät valtiot ja alueet > Normaaliaika

Grönlanti
Ei Ittoqqortoormiit, Danmarkshavn ja Pituffik ja niitä ympäröivät alueet
Ranska
Saint-Pierre ja Miquelon
Aikavyöhykettä käyttävät valtiot ja alueet > Kesäaika

Kanada
New Brunswick, Nova Scotia, Prinssi Edwardin saari
Newfoundland ja Labrador, Labrador pois lukien kaakkoisosa
Grönlanti
Pituffik
Iso-Britannia
Bermuda
Chile (ei Pääsiäissaari, Magallanes y Antártica Chilena)
Paraguay
Valbo-Ryrin piiri

| Valbo-Ryrin piiri |
| --- | --- |
 fiValbo-Ryrin piiri 
 58°29′35″N, 11°48′54″E 
Valtio:   Ruotsi
Maakunta:  Dalsland
Lääni:  Länsi-Götanmaan lääni
Kunta:  Munkedalin kunta
Piirikoodi:  110001
Väestö
Väkiluku (2022):  254 
Valbo-Ryrin piiri (ruots. Valbo-Ryrs distrikt) sijaitsee Munkedalin kunnassa Ruotsissa. Sen väkiluku on 254  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Munkedalin kunnan piirit
Urheiluseura

Urheiluseura on yhdistys, joka on perustettu jäsentensä yhteisellä sopimuksella urheilun harjoittamiseksi. Yhdistys voi olla rekisteröimätön tai rekisteröity. Jälkimmäisessä tapauksessa sillä on kirjoitetut säännöt ja Suomessa se on merkitty yhdistysrekisteriin. Kilpailutoimintaan osallistuvat urheiluseurat ovat yleensä yhden tai useamman kansallisen lajiliiton jäseniä. Osa seuroista on lisäksi liikunnan aluejärjestön jäseniä. Patentti- ja rekisterihallitus on luokitellut kaksi kolmasosaa yhdistysrekisterissä olevista yhdistyksistä. Näistä 13 578 luettiin urheilu- tai liikuntayhdistyksiksi vuonna 2018. Kunnallisten järjestelmien kautta operoi noin 6000–7000 seuraa. Seurat voivat olla erikoisseuroja, joiden ohjelmassa on vain yksi laji, tai yleisseuroja, joissa harrastetaan useampia lajeja. Usein lajit on eriytetytty jaoksiksi. Yli 5 000 jäsenen seuroja ovat Suomessa ainakin Tampereen Ilves ja Tapanilan Erä. Suomen ensimmäinen urheiluseura, Segelföreningen i Björneborg (BSF), perustettiin Porissa 26. tammikuuta 1856. Se toimii edelleen.
Perinteinen urheiluseuratoiminta on pääsääntöisesti yleishyödyllistä ja sen jäsen-, lisenssi-, kilpailu- ja vastaavien maksujen kerääminen on verovapaata. Laajaa ammattiurheilutoimintaa ei verotuksessa pidetä yleishyödyllisenä. Yhä useammin ammattiurheilu on järjestetty osakeyhtiömuotoiseksi. Etenkin palloilulajien aikuisten pääsarjojen joukkueet ovat nykyään useissa lajeissa liikeyrityksiä. Muutos urheiluseuroista osakeyhtiöiksi tapahtui Suomessa jääkiekossa ja jalkapallossa 1990-luvun lopussa ja 2000-luvun alussa.
Aiheesta muualla

Kuvia tai muita tiedostoja aiheesta Urheiluseura Wikimedia Commonsissa
Unterhaltungssoftware Selbstkontrolle

Unterhaltungssoftware Selbstkontrolle tai USK on saksalainen järjestö, joka myöntää ohjelmistoille ikäluokituksia. Vuodesta 2003 lähtien kaikkien laajemmalle yleisölle julkaistavien nimikkeiden pitää olla USK:n ikäluokittamia.
Vuodesta 2003 lähtien Saksassa myytävien viihdeohjelmistojen ei tarvitse olla USK-luokiteltuja, mutta ilman luokitusta niitä ei saa myydä, sisällöstä riippumatta, alle 18-vuotiaille. Kehittäjän kieltäydyttyä luokituttamasta peliään se luetteloidaan, jonka jälkeen sitä saa myydä vain pyynnöstä yli 18-vuotiaille, eikä niitä saa mainostaa jälleenmyyntipisteissä tai muissa medioissa. Microsoft esimerkiksi päätti olla myymättä Gears of Waria Saksassa, koska USK ei suostunut myöntämään sille luokitusta. Tämä tarkoittaa samaa kuin luokituksen 18+ myöntäminen.
Kansallissosialismin tai hakaristien esittäminen historiallisen kontekstin ulkopuolella on kiellettyä kaikissa nimikkeissä. Välttääkseen oikeusjuttuja monet kehittäjät jättävätkin viittaukset hakaristeihin pois peleistään.
Merkinnät

| Symboli | Ikäraja | Kuvaus |
| --- | --- | --- |
|  | Ei ikärajoituksia | Sopii lapsille, ei myyntirajoituksia. Pelin vaikeusaste saattaa olla kuitenkin epäsopiva pienille lapsille. |
|  | Kielletty alle 6-vuotiailta | Ympäristö saattaa olla abstraktimpi. Teema saattaa olla hämärä. Peli saattaa olla liian sekava alle 6-vuotiaille. |
|  | Kielletty alle 12-vuotiailta | Sisältö keskittyy sotiin tai taisteluihin. Saattaa sisältää viitteellistä aineistoa. Väkivallan tulee olla mahdollisimman vähäistä. |
|  | Kielletty alle 16-vuotiailta | Saattaa esitellä tulitaisteluja ja kohtuullista väkivaltaa. Luokitukseen saattaa kuulua myös aikuisille tarkoitettu aineisto. |
|  | Kielletty alle 18-vuotiailta | Peli saattaa sisältää raakaa väkivaltaa ja ihmisoikeusrikkomuksia. |
Aiheesta muualla

USK:n verkkosivusto (saksaksi)
Thomas Stafford Williams

Thomas Stafford Williams (2011)
Thomas Stafford Williams (20. maaliskuuta 1930 Wellington – 22. joulukuuta 2023) oli uusiseelantilainen roomalaiskatolinen arkkipiispa ja yksi kirkon kardinaaleista.
Williamsin vihki papiksi Wellingtonin arkkihiippakuntaan Grégoire-Pierre XV Agagianian 20. joulukuuta 1959. Hänet nimitettiin Wellingtonin arkkipiispaksi 30. lokakuuta 1979, ja piispaksi vihkimisen suoritti 20. joulukuuta Owen Noel Snedden, jota avustivat John Patrick Kavanagh ja Petero Mataca.
Williams sai ylennyksen kardinaaliksi 2. helmikuuta 1983, jolloin hänet nimitettiin Gesù Divin Maestro alla Pineta Sacchettin kardinaalipapiksi. 1. kesäkuuta 1995 Williams sai nimityksen Uuden-Seelannin sotilaspiispaksi. Hän jäi eläkkeelle Wellingtonin arkkipiispan tehtävistä 21. maaliskuuta 2005 ja sotilaspiispan tehtävistä 1. huhtikuuta 2005. Hän osallistui vuoden 2005 konklaaviin, mutta vuoden 2013 konklaavissa hän oli menettänyt äänioikeutensa ikänsä takia.
Tigranocerta

Tigranocerta (arm. Տիգրանակերտ, Tigranakert) oli kaupunki, joka sijaitsi todennäköisesti lähellä nykyistä Turkin Silvania. Armenian kuningas Tigranes Suuri perusti sen pääkaupungikseen ensimmäisellä vuosisadalla eaa.
Tigranes perusti kaupungin, jotta valtion pääkaupunki olisi lähempänä laajentuneen valtakunnan keskustaa. Kaupunkiin siirrettiin asukaitta Mazakasta Kappadokiasta ja muista hellenististä kaupungeista. Lisäksi sinne muutti armenialaisia uudisasukkaita. Kaupungin lähellä käydyssä Tigranocertan taistelussa Luculluksen johtamat roomalaisjoukot kukistivat Tigranesin joukot vuonna 69 eaa. Lucullus ryösti taistelun jälkeen kaupungin. Saaliin suurudeksi on arvioitu 8 000 talenttia.
Tigranesin kuoltua Armenian pääkaupunki siirrettiin Artaxataan. Tigranocerta säilytti kuitenkin merkityksensä 1100-luvulle saakka. Kaupungin sijainnista ei ole täyttä varmuutta nykytiedoilla.
UTC−7

Koko vuoden ajan UTC−7:ää käyttävät maat kirkkaankeltaisella, kesällä käyttävät maat oranssilla, normaaliaikana käyttävät maat tummansinisellä, merialueet sinisellä.
UTC−7 on aikavyöhyke, joka on seitsemän tuntia UTC±0-aikavyöhykettä jäljessä. Sitä käytetään noin 90–140 astetta läntistä pituutta. UTC−7 on käytössä muun muassa Yhdysvaltojen ja Kanadan keski- ja länsiosissa ja pienessä osaa Meksikoa.
Aikavyöhykettä käyttävät valtiot ja alueet > Ympäri vuoden

Kanada
Brittiläinen Kolumbia (Northern Rockies, Peace River)
Yukon
Meksiko
Sonora
Yhdysvallat
Arizona pois lukien Navajo Nation
Aikavyöhykettä käyttävät valtiot ja alueet > Normaaliaika

Kanada
Alberta, Luoteisterritoriot
Brittiläinen Kolumbia (kaakkoisosat)
Nunavut (Kitikmeotin alue)
Saskatchewan (Lloydminster)
Meksiko (läntiset osavaltiot)
Yhdysvallat
Kalliovuorten aika, käsittää useita Keski-Yhdysvalloissa sijaitsevia osavaltioita
Aikavyöhykettä käyttävät valtiot ja alueet > Kesäaika

Kanada
Brittiläinen Kolumbia (pois lukien Northern Rockies, Peace River, Cranbrook, Golden ja Invermere)
Meksiko
Baja California
Yhdysvallat
Yhdysvaltain Tyynenmeren aika, käsittää Yhdysvaltojen länsirannikon
Thomas Skriver Jensen

| Thomas SkriverJensen> Kansankäräjien jäsen |
| --- | --- |
 1. marraskuuta 2022 –  
Henkilötiedot
Syntynyt: 27. maaliskuuta 1996 (ikä 28) Odense, Tanska
Kansalaisuus:  tanskalainen
Tiedot
Puolue:  Sosiaalidemokraatit
Aiheesta muualla
www.thomasskriverjensen.dk
Thomas Skriver Jensen (27. maaliskuuta 1996 Aarhus, Tanska) on tanskalainen sosiaalidemokraattinen poliitikko ja kansankäräjien jäsen marraskuusta 2022 lähtien. Jensen valittiin kansankäräjille Fynin vaalipiiristä. Jensen on koulutukseltaan teollisuuden teknikko.
Uhka kampuksella

| Uhka kampuksella> The Hunting Ground |
| --- | --- |

Ohjaaja:  Kirby Dick
Käsikirjoittaja:  Kirby Dick
Tuottaja:  Amy Ziering
Säveltäjä:  Miriam Cutler
Kuvaaja:   Thaddeus Wadleigh  Aaron Kopp 
Leikkaaja:   Douglas Blush  Derek Boonstra  Kim Roberts 
Valmistustiedot
Valmistusmaa:  Yhdysvallat
Levittäjä:  The Weinstein Company Netflix Fandango at Home (käännä suomeksi)
Ensi-ilta:   2015-02-2323. helmikuuta 2015 (Sundancen elokuvajuhlat)  
Kesto:  99 minuuttia (Suomessa)
Alkuperäiskieli:  englanti
Aiheesta muualla
Virallinen sivusto
IMDb 
AllMovie
Infobox OKNimi-testi OK: 
Uhka kampuksella (The Hunting Ground) on yhdysvaltalainen dokumenttielokuva vuodelta 2015. Elokuva käsittelee seksuaalista hyväksikäyttöä amerikkalaisilla yliopistokampuksilla.
Elokuvassa kuullaan Lady Gagan elokuvaa varten tekemä kappale ”Til It Happens to You”, joka oli ehdolla Grammy-palkinnon saajaksi parhaana visuaaliseen mediaan tehtynä lauluna. Kappale kilpaili myös parhaan laulun Oscar-palkinnosta. Elokuva itse oli kilpailemassa parhaan dokumentin Oscar-palkinnosta, sillä se oli mukana 15:n elokuvan listalla, jolta julkistettiin lopulta viisi virallista Oscar-ehdokasta. Elokuva ei kuitenkaan päässyt viiden parhaan joukkoon.
Elokuva esitettiin ensimmäisen kerran Sundancen elokuvajuhlilla 23. helmikuuta 2015 ja televisiossa amerikkalaisella CNN:llä 22. marraskuuta 2015. Kilpaurheilija Jameis Winston yritti estää dokumentin televisioesittämisen, koska dokumentissa väitetään hänen syyllistyneen seksuaalirikokseen opiskeluaikanaan. Suomessa Yle TV1 esitti dokumentin 4. tammikuuta 2016.
Tarina

Dokumentti esittelee useita tapauksia yhdysvaltalaisilta yliopistokampuksilta, joissa uhrit ovat kertoneet kohtaamastaan seksuaalisesta häirinnästä ja jopa raiskauksista, mutta oppilaitoksen henkilökunta ei ole puuttunut asiaan tarvittavalla vakavuudella. Elokuvassa esitetään, että menettelyn taustalla on korkeakoulujen halu suojella julkisuuskuvaansa ja saada uusia opiskelijoita varmistaakseen rahoituksensa. Dokumentissa käsitellään useita yhdysvaltalaisia yliopistoja, kuten Harvardia, Stanfordia, UNC:ta ja Notre Damea.
Dokumentin pääosissa ovat kaksi UNC:n Pohjois-Carolinan entistä opiskelijaa, Andrea Pino ja Annie E. Clark. He nostavat kanteen entistä oppilaitostaan vastaan, koska katsovat sen rikkoneen sukupuolten tasa-arvoa koskevaa lakia seksuaalisen hyväksikäyttäjän saadessa jäädä kampukselle syyllisyyden toteamisen jälkeen.
Kritiikkiä

Elokuva on saanut hyviä arvosteluja Yhdysvalloissa. Rotten Tomatoes -elokuvasivuston mukaan 93 prosenttia kriitikoista pitää elokuvaa onnistuneena. Toisaalta elokuvaa on myös kritisoitu ja siinä kerrottu esiintyvän virheitä. Elokuvassa esimerkiksi väitetään, että 20 % amerikkalaisista korkeakouluopiskelijoista kokee seksuaalista väkivaltaa oppilaitoksessaan. Jo ennen dokumentin julkaisua laajasti yhdysvaltalaismediassa esillä ollut luku perustuu kuitenkin tutkimukseen vuodelta 2007, joka toteutettiin vain kahdessa oppilaitoksessa ja jonka tulokset eivät ole yleistettävissä. Yhdysvaltain oikeusministeriön mukaan oikea luku näyttäisi olevan noin kaksi prosenttia (yhden suhde 53:een).
Aiheesta muualla

Uhka kampuksella Internet Movie Databasessa (englanniksi)
Elokuvan viralliset sivut (englanniksi)
Dokumenttiprojekti: Uhka kampuksella Ylen sivuilla
UTC−6

Koko vuoden ajan UTC−6:a käyttävät maat kirkkaankeltaisella, kesällä käyttävät maat oranssilla, normaaliaikana käyttävät maat tummansinisellä, merialueet sinisellä.
UTC−6 on aikavyöhyke, joka on kuusi tuntia UTC±0-aikavyöhykettä jäljessä. Sitä käytetään noin 80–135 astetta läntistä pituutta. UTC−6 on käytössä muun muassa Yhdysvaltojen ja Kanadan keskiosissa, Karibialla, Meksikossa ja useissa Väli-Amerikan valtioissa.
Aikavyöhykettä käyttävät valtiot ja alueet > Ympäri vuoden

Belize
Costa Rica
El Salvador
Guatemala
Honduras
Nicaragua
Kanada
Saskatchewan pois lukien Lloydminster
Ecuador
Galápagossaaret
Aikavyöhykettä käyttävät valtiot ja alueet > Normaaliaika

Yhdysvallat
Yhdysvaltain keskinen aika, käsittää useita Keski-Yhdysvalloissa sijaitsevia osavaltioita
Kanada
Manitoba, Nunavut (itäosia), Ontario (länsiosa)
Meksiko (pois luken läntiset osavaltiot)
Chile
Pääsiäissaari
Aikavyöhykettä käyttävät valtiot ja alueet > Kesäaika

Kanada
Alberta, Luoteisterritoriot
Brittiläinen Kolumbia (kaakkoisosat)
Nunavut (Kitikmeotin alue)
Saskatchewan (Lloydminster)
Meksiko (läntiset osavaltiot)
Yhdysvallat
Kalliovuorten aika, käsittää useita Keski-Yhdysvalloissa sijaitsevia osavaltioita
Valdis Valters

| Valdis Valters> Henkilötiedot |
| --- | --- |
Koko nimi:  Valdis Valters
Syntynyt: 4. elokuuta 1957 (ikä 67)
Kansalaisuus:   Latvia
Koripalloilija
Pelipaikka:  Pelintekijä
Pituus:  195 cm
Paino:  88 kg
Pelaajaura
Seurajoukkueet
:  BK VEF Rīga
Maajoukkueet
1979–1988 1992:   Neuvostoliitto  Latvia
Ottelut (pisteet):  ? 9
Valmennusura
  1997–1998:  ASK Rīga BK VEF Rīga  Latvia
Aiheesta muualla
FIBA
| Mitalit> Maa:   Neuvostoliitto.Miesten koripallo.MM-kilpailut  | Mitalit> Maa:   Neuvostoliitto.Miesten koripallo.MM-kilpailut  | Mitalit> Maa:   Neuvostoliitto.Miesten koripallo.MM-kilpailut  | Maa:   Neuvostoliitto> Miesten koripallo. |
| --- | --- | --- | --- |
|  Kultaa | Kolumbia 1982 |  |  |
|  Hopeaa | Espanja 1986 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Tšekkoslovakia 1981 |  |  |
|  Kultaa | Länsi-Saksa 1985 |  |  |
|  Hopeaa | Kreikka 1987 |  |  |
|  Pronssia | Ranska 1983 |  |  |
Valdis Valters (s. 4. elokuuta 1957 Riika, Latvian SNT) on latvialainen koripallovalmentaja ja kilpauransa päättänyt koripalloilija. Valters edusti ennen Latvian itsenäisyyden palauttamista Neuvostoliittoa, jonka maajoukkueessa hän voitti pelaajana muun muassa maailmanmestaruuden Kolumbiassa 1982 ja kaksi Euroopan mestaruutta. Hänet on nimetty FIBA Hall of Fameen.
Elämä ja urheilu-ura

Pelintekijänä pelannut Valters voitti pelaajana Latvian SNT:n/Latvian mestaruuden yhdeksän kertaa vuosina 1974, 1979, 1982, 1984–1986, 1992, 1993 ja 1996. Hän edusti 1980-luvulla Neuvostoliiton miesten maajoukkuetta jossa voitti maailmanmestaruuden Kolumbiassa 1982, MM-hopeaa Espanjassa 1986, Euroopan mestaruuden Tšekkoslovakiassa 1981 ja Länsi-Saksassa 1985, EM-hopeaa Kreikassa 1987 ja EM-pronssia Ranskassa 1983. Vuonna 1992 hän edusti Latvian maajoukkuetta olympiakarsintaturnauksessa.
Valmentajanurallaan Valters toimi muun muassa ASK Rīgan ja BK VEF Rīgan päävalmentajana ja voitti Latvian mestaruuden vuosina 1997, 1998 ja 1999. Hän valmensi Latvian miesten maajoukkuetta vuosina 1997–1998. Valters valittiin FIBA Hall of Fameen vuonna 2017.
Valtersin pojat Kristaps Valters ja Sandis Valters pelasivat myös Latvian maajoukkueessa.
Aiheesta muualla

Profiili[vanhentunut linkki] eurobasket.com (englanniksi)
Neuvostoliiton joukkue – Koripallon EM-kilpailut 1981
4 Jerjomin |
5 Kapustin |
6 Tarakanov |
7 Salnykov |
8 Lopatov |
9 Deriugini |
10 Valters |
11 Tkatšenko |
12 Myškin |
13 Jovaiša |
14 Bilostinnyi |
15 Fesenko |
Valmentaja Gomelski
Teatteri M Hämärä

Improvisaatioteatteri M Hämärä ry on iittiläinen teatteriryhmä, joka impovisaatioteatteriesitysten lisäksi tuottaa myös teatterikappaleita Iitin Saukonkallion tanssilavalla.
2007 Arto Paasilinna: Jäniksen vuosi (Ohjaus: Kimmo Rämä)
2008 Jari Tervo: Rikos & rakkaus (Ohjaus: Kimmo Rämä)
2009 Kari Hotakainen: Juoksuhaudantie (Ohjaus: Kimmo Rämä)
Teatterin omat kotisivut löytyvät osoitteesta:
http://mhamara.suntuubi.com/ (Arkistoitu – Internet Archive)
Urheilupuiston koulu (Mikkeli)

| Urheilupuiston koulu> Mikkelin Yksityinen Suomalainen Tyttökoulu |
| --- | --- |
Sijainti:  Anni Swaninkatu 6, Mikkeli (väistötilat Puistokatu 2)
Perustettu:  1879
Rehtori:  Susanna Savander
Luokat:  7–9
Oppilaita:  415 (2018–2019)
Verkkosivut
Urheilupuiston koulu on Mikkelin keskustan liepeillä Nuijamiehen kaupunginosassa sijaitseva peruskoulun yläkoulu. Se sijaitsee Mikkelin urheilupuiston länsipuolella. Yli 400 oppilaan ja 50 opettajan koulu toimii Mikkelin kaupungin eteläisen alueen yläkouluna.
Historiaa

Urheilupuiston koulu aloitti syyskuussa 1879 Mikkelin Yksityisenä Suomalaisena Tyttökouluna, jossa oppilaita oli 16. Vuonna 1926 koulu siirtyi valtiolle ja sai nimen Mikkelin Tyttökoulu.
Talvisodan pommituksissa tyttökoulun puinen, torin laidalla sijainnut rakennus tuhoutui tammikuussa 1940. Vuonna 1949 koulu muuttui 9-luokkaiseksi Mikkelin Tyttölyseoksi, jolloin siihen asti yksityisinä toimineet jatkoluokat otettiin valtion omistukseen. Nykyiset koulurakennukset ovat 1950-luvun alusta. Kun koulu täytti 75 vuotta 1953, perustettiin Mikkelin tyttölyseon seniorit -yhdistys yhdyssiteeksi koulun entisten ja nykyisten oppilaiden ja opettajien välille.
Syksyllä 1972 otettiin ensi kertaa myös poikaoppilaita, ja koulusta tuli pariksi vuodeksi Mikkelin Yhteislyseo. Vuonna 1974 peruskouluun siirtymisen myötä yhteislyseosta tuli kaksi oppilaitosta, Mikkelin Urheilupuiston yläaste ja Urheilupuiston lukio. Vuonna 1995 koulu muuttui yläasteeksi, ja vuonna 1999 sen nimeksi tuli Mikkelin Urheilupuiston koulu.
2010-luvun lopulla Urheilupuiston koulun toiminta siirtyi parakkikouluun Marskin aukion pysäköintipaikalle koulurakennuksen sisäilmaongelmien vuoksi tehtävän ison remontin takia. Toisaalta kaavailtiin koulun lakkauttamista ja purkamista.
 Marskin aukion parakkikoulun lisäksi toimintaa on Päämajakoululla, Esedulla, Puupolilla ja Mikkelin yliopistokeskuksen tiloissa.
Kirjallisuutta

Mitä minä koulussa tänään opin? Urheilupuiston koulu 125-vuotta (2004)
Utria Valkama

Utria Kaarlo Valkama (2. helmikuuta 1931 Laukaa – 31. toukokuuta 2008 Oulu) oli suomalainen soitinrakentaja. Valkama rakensi kitaroita vuodesta 1946. Soittimissaan hän kehitti omaperäisiä ratkaisuja, ja hänen nimissään on liu'utettaviin mikrofoneihin liittyvä patenttikin ("US Patent 5072646 (17.12.1991): "Microphone arrangement for stringed instruments, particularly for an electric guitar") .
Valkama rakensi soittimia harrastepohjalta, päivätyönsä hän teki SOK:n tukkumyynnissä. Soitinrakennuksen hän aloitti, koska hänellä ei ollut varaa kitaroihin, eikä laatusoittimia tai esim. mikrofoneja saanut Suomesta.
Valkama soitti jazzia "Blue Quintet" -orkesterissa vuosina 1952–1976. Siinä hänen instrumenttejaan olivat kitara ja vibrafoni.  Valkaman esikuva kitaristina oli Charlie Christian.
Kitarat

Valkama aloitti soittimiensa laajemman jakelun rakentamalla 75 kpl orkesterikitaroita musiikkiliikkeille 1960-luvulla. 1970-luvun puolivälissä hän valmisti 50 kitaraa ja joitakin bassoja. Soittimissa oli erikoisia rakenneratkaisuja, esim. jo vuonna 1968 hän teki kitaran jonka virityskoneisto oli kiinni rungossa. Runkoon asennettavien virityskoneistojen ideana oli vireen optimaalinen säilyttäminen sekä kaikkinainen kielen taittumisen välttäminen. Myös Utrian mikrofonit ja kaularaudat olivat ratkaisuiltaan omintakeisia.
Utria-kitarat ovat harvinaisia. Mikäli tällaisen haluaa nähdä niin Kitarapajalla sellaisen voi nähdä Oulun myymälässä. Siellä on Utrian varhaistuotantoa oleva pienkikoppainen orkesterikitara nähtävänä. Kitarapaja myös säilyttää yhtä 70-luvun Utria-kitaraa pysyvästi näyteikkunassaan Helsingin Kirjatyöntekijänkadulla.
Kauko Röyhkä soitti uransa alussa Utrian kitaralla ja bassolla.